2. ลักษณะการประกอบธุรกิจ

1.  ความเป็นมา

  บริษัท จีเอ็มเอ็ม แกรมมี่ จำกัด (มหาชน) เริ่มก่อตั้งในปี 2526
  โดยระยะแรกบริษัทดำเนินธุรกิจหลักในการสร้างสรรค์ผลงานเพลงและรายการทีวี
  จากความสำเร็จในธุรกิจดังกล่าว บริษัทได้ขยายการดำเนินธุรกิจเข้าสู่ธุรกิจบันเทิงอื่นๆ เช่น
  ภาพยนตร์, การบริหารศิลปิน, การรับจ้างจัดคอนเสิร์ต, ธุรกิจสื่อ
  รวมทั้งธุรกิจร้านค้าปลีกเพื่อจัดจำหน่ายสินค้าต่างๆของบริษัทในเครือ

  การขยายธุรกิจดังกล่าวส่งให้บริษัทดำเนินธุรกิจอย่างครบวงจร
  และเป็นผู้นำในอุตสาหกรรมบันเทิงไทย ในปี 2537 บริษัทได้แปรสภาพเป็นบริษัทมหาชนจำกัด
  พร้อมกับเสนอขายหุ้นสามัญเพิ่มทุนให้แก่ประชาชนทั่วไปและเข้าจดทะเบียนในตลาดหลักทรัพย์แห่งประเทศไทยในชื่อบริษัท
  แกรมมี่ เอ็นเตอร์เทนเม้นท์ จำกัด (มหาชน) และในปี 2544 บริษัทได้เปลี่ยนเป็น บริษัท
  จีเอ็มเอ็ม แกรมมี่ จำกัด (มหาชน)
  โดยในช่วงที่ผ่านมาไม่มีการเปลี่ยนแปลงผู้ถือหุ้นรายใหญ่ของบริษัทแต่อย่างใด

  บริษัทฯ
  มีการเปลี่ยนแปลงและพัฒนาการที่สำคัญเกี่ยวกับการประกอบธุรกิจและโครงสร้างกลุ่มบริษัทดังนี้

  ------------ ----------------------------------------------------------------------------------------------------------------------------------
  ปี 2537       ในระยะแรกการดำเนินธุรกิจหลักของบริษัท คือ ธุรกิจเพลง โดยมีการผลิตและสร้างสรรค์ ผลงานออกมาในแนวเพลงไทยสากลเป็นส่วนใหญ่
               ต่อมาบริษัทได้ขยายการลงทุนไปยังธุรกิจภาพยนตร์ และธุรกิจสื่อประเภทต่างๆ ได้แก่ สื่อโทรทัศน์ และสื่อวิทยุ ทำให้สามารถดำเนินธุรกิจได้อย่างครบวงจรและใช้สื่อต่างๆ
               ที่มีอยู่ในการสนับสนุนธุรกิจซึ่งกันและกัน และจากความสำเร็จในการประกอบธุรกิจ บริษัทจึงได้ขยายธุรกิจทั้งในแนวกว้างและแนวลึก
               เพื่อให้ครอบคลุมธุรกิจบันเทิงที่ครบวงจรมากยิ่งขึ้น

  ปี 2539 -     บริษัทฯ ได้ขยายธุรกิจไปยังธุรกิจสื่อสิ่งพิมพ์ รวมทั้งธุรกิจในต่างประเทศและธุรกิจ Edutainment
  2541         

  ปี 2542 -     บริษัทฯ ได้มีการขยายธุรกิจไปยังธุรกิจ Entertainment online
  2543         

  ปี 2544       บริษัทฯ ได้ทำการปรับราคาขายสินค้าเพลงทั้ง เทป ซีดี และ วีซีดี เพื่อลดช่องว่างราคาขายระหว่างสินค้า ถูกกฎหมายและสินค้าละเมิดลิขสิทธิ์ลง
               และทำการรณรงค์ให้มีการซื้อสินค้าที่ถูกกฎหมาย
               และเป็นปีแรกที่กลุ่มบริษัทได้เริ่มดำเนินการจัดเก็บค่าลิขสิทธิ์จากผู้ประกอบการคาราโอเกะทั่วประเทศที่ใช้สินค้าเพลงของกลุ่มบริษัทในทางการค้าทั้งนี้เพื่อเป็นการคุ้มครองภูมิปัญญา
               ของผู้สร้างสรรค์ผลงานเพลงอันมีลิขสิทธิ์ และยังถือเป็นแหล่งรายได้ที่มีศักยภาพแหล่งหนึ่งของกลุ่มบริษัท
  ------------ ----------------------------------------------------------------------------------------------------------------------------------

+-----------+----------------------------------------------------------+
| ปี 2545    |                                                          |
+-----------+----------------------------------------------------------+
| กุมภาพันธ์   | บริษัทฯ ได้รับการอนุมัติจากที่ประชุมคณะกรรมการบริษัทครั้งที่ 1/2545      |
|           | ประชุมเมื่อวันที่ 28 กุมภาพันธ์ 2545 ให้ทำการซื้อหุ้นคืน (Treasury      |
|           | Stocks) ในระหว่างวันที่ 2 เมษายน 2545 ถึง 2 ตุลาคม 2545        |
|           | ในจำนวนไม่เกิน 4.5 ล้านหุ้น หรือร้อยละ 9 ของหุ้นที่จำหน่ายทั้งหมด      |
|           | (มูลค่าตราที่ไว้หุ้นละ 10 บาท) ในวงเงินไม่เกิน 500 ล้านบาท          |
|           | โดยเมื่อสิ้นสุดระยะเวลาซื้อคืนดังกล่าว บริษัทได้ซื้อหุ้นคืนทั้งหมด 10 ล้านหุ้น  |
|           | (มูลค่าที่ตราไว้หุ้นละ 1 บาท) หรือคิดเป็น                          |
|           | ร้อยละ 2 ของหุ้นที่จำหน่ายทั้งหมด โดยมีมูลค่าหุ้นที่ซื้อทั้งหมด 157 ล้านบาท  |
+-----------+----------------------------------------------------------+
| มิถุนายน    | บริษัทฯ ได้มีการปรับโครงสร้างของกลุ่มบริษัทเพื่อให้เกิดความคล่องตัว      |
|           | และความชัดเจนในการบริหารยิ่งขึ้น                               |
|           | โดยได้มีการโอนขายบริษัทย่อยที่มีผลการดำเนินงานขาดทุน               |
|           | หรือหยุดดำเนินการจำนวนทั้งสิ้น 10 บริษัท ให้แก่บริษัท จีเอ็มเอ็ม โฮลดิ้ง   |
|           | จำกัด ซึ่งเป็นบริษัทที่บริษัทถือหุ้นเต็มร้อยละ 100 ในราคามูลค่าตามบัญชี     |
|           | ซึ่งผ่านการตรวจสอบจากผู้สอบบัญชี                                |
+-----------+----------------------------------------------------------+
| กรกฎาคม   | บริษัทฯ ได้ทำการลดมูลค่าที่ตราไว้ของหุ้นจาก 10 บาท เป็น 1           |
|           | บาทในเดือนกรกฎาคม 2545                                    |
|           | โดยได้รับการอนุมัติจากที่ประชุมวิสามัญผู้ถือหุ้นครั้งที่ 1/2545 ประชุมเมื่อวันที่ |
|           | 16 กรกฎาคม 2545                                          |
+-----------+----------------------------------------------------------+
| พฤศจิกายน  | ได้มีการนำบริษัท จีเอ็มเอ็ม มีเดีย จำกัด (มหาชน)                   |
|           | เข้าจดทะเบียนในตลาดหลักทรัพย์แห่งประเทศไทยในเดือนพฤศจิกายน 2545  |
|           | กลุ่มบริษัทได้มีการโอนขายบริษัทย่อยที่ประกอบธุรกิจสื่อ ได้แก่             |
|           |                                                          |
|           | (1) ธุรกิจสื่อวิทยุ (บริษัท เรดิโอ คอนเซ็ป จำกัด และบริษัท เอ-ไทม์     |
|           |     มีเดีย จำกัด)                                           |
|           |                                                          |
|           | (2) ธุรกิจโทรทัศน์ (บริษัท เอ็กแซ็กท์ จำกัด บริษัท แมสมอนิเตอร์ จำกัด   |
|           |     บริษัท ทีน ทอล์ก จำกัด บริษัท แกรมมี่ เทเลวิชั่น จำกัด และ บริษัท   |
|           |     เลมอนกราส โปรดักชั่นส์ จำกัด) และ                         |
|           |                                                          |
|           | (3) ธุรกิจสิ่งพิมพ์ (บริษัท อิมเมจ พับลิชชิ่ง จำกัด)                   |
|           |                                                          |
|           | รวมทั้งสิ้น 8 บริษัทจาก บริษัท จีเอ็มเอ็ม แกรมมี่ จำกัด (มหาชน)        |
|           | และบริษัทในเครือไปยังบริษัท จีเอ็มเอ็ม มีเดีย จำกัด (มหาชน)          |
|           | โดยราคาโอนขายที่ใช้ระหว่างกันเป็นราคามูลค่ายุติธรรมที่ได้รับการรับรอง   |
|           | และให้ความเห็นจากที่ปรึกษาทางการเงิน (บริษัทหลักทรัพย์ ไอบี จำกัด)    |
+-----------+----------------------------------------------------------+

  ------------ ----------------------------------------------------------
  ปี 2546       

  สิงหาคม       เปิดตัวนิตยสารสำหรับผู้หญิงฉบับใหม่คือ มาดาม ฟิกาโร (Madame Figaro)
               โดยการจัดตั้งบริษัท จีเอ็มเอ็ม อินเตอร์ พับลิชชิ่ง จำกัด เพื่อทำหน้าที่บริหาร
               โดยมีทุนจดทะเบียน 10 ล้านบาท และถือหุ้นโดย บริษัท จีเอ็มเอ็ม มีเดีย จำกัด
               (มหาชน) ซึ่งเป็นบริษัทย่อยที่ประกอบธุรกิจสื่อ และผู้ถือหุ้นอื่นในสัดส่วนร้อยละ
               70 และร้อยละ 30 ตามลำดับ

  กันยายน       ได้มีการจัดตั้ง บริษัท จีเอ็มเอ็ม ไทมส์ จำกัด ด้วยทุนจดทะเบียน 15
               ล้านบาทถือหุ้นโดย บริษัท จีเอ็มเอ็ม มีเดีย จำกัด (มหาชน) และบริษัท TP
               Ventures Private Ltd. ซึ่งเป็นบริษัทในเครือของ SPH Magazines
               Private Ltd. จากประเทศสิงคโปร์ ในสัดส่วนร้อยละ 70 และร้อยละ 30
               ตามลำดับ เพื่อความร่วมมือในการผลิตนิตยสารเฮอร์เวิลด์ (Her World)
               ฉบับภาษาไทย ซึ่งวางแผงฉบับแรกในเดือนมีนาคม 2547

  ตุลาคม        นำภาพยนตร์เรื่อง “แฟนฉัน” ออกสู่สายตาประชาชน
               และประสบความสำเร็จอย่างสูง
               โดยเป็นภาพยนตร์ไทยที่ทำรายได้จากการฉายสูงสุดในปี 2546 กว่า 150
               ล้านบาท
  ------------ ----------------------------------------------------------

+-----------+----------------------------------------------------------+
| ปี 2547    |                                                          |
+-----------+----------------------------------------------------------+
| มกราคม    | ทำสัญญาเช่าสถานีเพื่อผลิตรายการเพิ่มอีก 1 สถานีคือ F.M. 94.5        |
|           | เป็นผลให้ในปี 2547 กลุ่มบริษัท เป็นผู้ผลิตรายการวิทยุรวม 6 สถานี (ในปี  |
|           | 2548 ได้มีการย้ายคลื่นเป็น F.M. 103.0 และในที่สุด                 |
|           | ได้ทำการคืนสัมปทานไปเมื่อวันที่ 16 กุมภาพันธ์ 2548 ทำให้บริษัทฯ        |
|           | มีคลื่นวิทยุทั้งสิ้นรวม 5 สถานี)                                   |
+-----------+----------------------------------------------------------+
| เมษายน    | -   เข้าร่วมทุนกับกลุ่ม ไท เอ็นเตอร์เทนเมนท์ และกลุ่ม หับ โห้ หิ้น      |
|           |     ที่เป็นผู้เชี่ยวชาญและเป็นที่ยอมรับในธุรกิจภาพยนตร์ไทย             |
|           |     จัดตั้งบริษัทผลิตภาพยนตร์ชื่อ บริษัท จีเอ็มเอ็ม ไท หับ จำกัด         |
|           |     เพื่อผลิตภาพยนตร์ฉายในโรง โดยมีทุนจดทะเบียน 300 ล้านบาท      |
|           |     และบริษัทถือหุ้นใน บริษัท จีเอ็มเอ็ม ไท หับ จำกัด ในสัดส่วนร้อยละ   |
|           |     51                                                   |
|           |                                                          |
|           | -   เพื่อขยายการทำธุรกิจให้บริการรับจ้างผลิตและจัดคอนเสิร์ต          |
|           |     บริษัทได้เข้าลงทุนในบริษัท นินจา รีเทินส์ คอมมิวนิเคชั่น จำกัด       |
|           |     ซึ่งมีทุนจดทะเบียน 10 ล้านบาท และบริษัทได้เข้าถือหุ้นในสัดส่วนร้อยละ |
|           |     100                                                  |
|           |                                                          |
|           | -   ขยายธุรกิจสื่อโทรทัศน์และละครเวที                           |
|           |     ซึ่งต้องอาศัยผู้บริหารที่มีประสบการณ์และความเชี่ยวชาญเฉพาะทาง     |
|           |     โดยเข้าร่วมลงทุนในบริษัท ซีเนริโอ จำกัด ในสัดส่วนร้อยละ 25 บริษัท |
|           |     ซีเนริโอ จำกัด มีทุนจดทะเบียน 60 ล้านบาท                    |
|           |                                                          |
|           | -   ขยายธุรกิจโทรทัศน์เพิ่มเติมโดยเข้าซื้อหุ้นในบริษัท ดีทอล์ค จำกัด      |
|           |     ในสัดส่วนร้อยละ 51 บริษัท ดีทอล์ค จำกัด มีทุนจดทะเบียน 1 ล้านบาท |
+-----------+----------------------------------------------------------+
| พฤษภาคม   | เข้าร่วมทุนในบริษัท สยาม อินฟินิท จำกัด โดยบริษัท จีเอ็มเอ็ม โฮลดิ้ง     |
|           | จำกัด เพื่อขยายธุรกิจไปยังธุรกิจ Game Online โดยที่บริษัท สยาม อินฟินิท |
|           | จำกัด มีทุนจดทะเบียน 70 ล้านบาท และบริษัทถือหุ้นใน บริษัท สยาม อินฟินิท |
|           | จำกัด ในสัดส่วนร้อยละ 60                                     |
+-----------+----------------------------------------------------------+
| มิถุนายน    | ขยายธุรกิจหนังสือเล่ม (pocketbook)                            |
|           | โดยโอนขายทรัพย์สินที่เกี่ยวกับธุรกิจหนังสือเล่ม                       |
|           | ซึ่งเดิมเป็นหน่วยงานภายใต้บริษัท อิมเมจ พับลิชชิ่ง จำกัด ไปเป็นรูปบริษัท   |
|           | ภายใต้การดำเนินการของบริษัท บลิส พับลิชชิ่ง จำกัด ด้วยทุนจดทะเบียน 20 |
|           | ล้านบาท                                                   |
+-----------+----------------------------------------------------------+
| สิงหาคม    | -   มีการลงนามในสัญญาเงินกู้ จำนวน 1,000 ล้านบาท               |
|           |     กับธนาคารไทยพาณิชย์ จำกัด (มหาชน)                        |
|           |     เพื่อรองรับการขยายธุรกิจในอนาคต โดยที่บริษัทได้เบิกเงินกู้แล้ว      |
|           |     เป็นจำนวน 500 ล้านบาท                                  |
|           |                                                          |
|           | -   มีการเพิ่มทุนจดทะเบียนในบริษัทจีเอ็มเอ็ม ไทมส์ จำกัด เป็น 31      |
|           |     ล้านบาท เพื่อขยายธุรกิจสื่อสิ่งพิมพ์                            |
|           |     โดยผลิตและจำหน่ายนิตยสารผู้ชายรายเดือนเพิ่มอีก 1 ฉบับ คือ       |
|           |     “Maxim” (เริ่มวางจำหน่ายฉบับแรกในเดือนมกราคม 2548)        |
+-----------+----------------------------------------------------------+
| กันยายน    | -   นำภาพยนตร์เรื่อง “ชัตเตอร์ กดติดวิญญาณ” ออกสู่สายตาประชาชน    |
|           |     และประสบความสำเร็จอย่างสูง                              |
|           |     โดยเป็นภาพยนตร์ไทยที่ทำรายได้จากการฉายสูงสุดในปี 2547 กว่า    |
|           |     110 ล้านบาท และหลังจากออกฉายแล้ว ในปี 2548               |
|           |     บริษัทได้ขายลิขสิทธิ์บทภาพยนตร์ให้แก่ผู้ผลิตภาพยนตร์ต่างประเทศ      |
|           |     เพื่อการทำซ้ำในภาษาต่างประเทศ (Remake right)             |
|           |     โดยไ                                                 |
|           | ด้รับค่าตอบแทนในอัตราสูงสุดของการขายลิขสิทธิ์บทภาพยนตร์ในภูมิภาคเอเชีย |
+-----------+----------------------------------------------------------+

+-----------+----------------------------------------------------------+
| ปี 2548    |                                                          |
+-----------+----------------------------------------------------------+
| กุมภาพันธ์   | ที่ประชุมคณะกรรมการบริษัทครั้งที่ 2/2548 เมื่อวันที่ 28 กุมภาพันธ์ 2548   |
|           | ได้อนุมัติให้บริษัทฯ จัดสรรกำไรสะสมเป็นสำรองสำหรับซื้อหุ้นคืน (Treasury |
|           | Stock) จำนวน 156.55 ล้านบาท สำหรับงบการเงินประจำปี 2547      |
+-----------+----------------------------------------------------------+
| มีนาคม     | บริษัทได้รับรางวัล “Best Small Cap Company“                   |
|           | ของประเทศไทยและได้อันดับ 2 ในการเป็น “Best Commitment to     |
|           | Strong Dividend Payments” ของประเทศไทย ซึ่งได้มีการจัดทำ      |
|           | Asia’s Best Companies 2005 Poll โดยนิตยสาร FinanceAsia    |
+-----------+----------------------------------------------------------+
| มิถุนายน    | -   ขยายเข้าสู่ธุรกิจสร้างสรรค์และบริหารงานกิจกรรมทางการตลาด      |
|           |     โดยบมจ.จีเอ็มเอ็ม มีเดีย เข้าร่วมลงทุนในบมจ. อินเด็กซ์ อีเว้นท์    |
|           |     เอเจนซี่ ในสัดส่วนร้อยละ 50 โดยมีทุนจดทะเบียนและเรียกชำระแล้ว  |
|           |     172 ล้านบาท                                           |
|           |                                                          |
|           | -   เข้าลงทุนซื้อหุ้นบมจ. ซีเอ็ด ยูเคชั่น                           |
|           |     เพื่อขยายช่องทางการจัดจำหน่ายสินค้าของบริษัท ในสัดส่วนร้อยละ 13  |
|           |     ของทุนจดทะเบียนและเรียกชำระแล้ว จำนวน 348 ล้านบาท         |
+-----------+----------------------------------------------------------+
| กรกฎาคม   | -   จัดตั้งบริษัท คลีน คาราโอเกะ จำกัด                          |
|           |     เพื่อบร                                                |
|           | ิหารค่าลิขสิทธิ์เพลงและเรียกเก็บเงินจากตู้คาราโอเกะโดยบริษัทถือหุ้นร้อยละ |
|           |     50 ของทุนจดทะเบียนและเรียกชำระแล้ว 20 ล้านบาท             |
+-----------+----------------------------------------------------------+
| กันยายน    | -   จัดตั้งบริษัทสนามหลวง การดนตรี จำกัด ด้วยทุนจดทะเบียน 10       |
|           |     ล้านบาทเพื่อขยายธุรกิจเพลงแนวอินดี้                          |
|           |                                                          |
|           |  และเปิดโอกาสให้กลุ่มศิลปินอิสระนำผลงานมาเสนอเพื่อทำธุรกิจร่วมกับบริษัท |
|           |                                                          |
|           | -   ขยายธุรกิจสื่อสิ่งพิมพ์ประเภทหนังสือพิมพ์ โดยบมจ.จีเอ็มเอ็ม มีเดีย    |
|           |     เข้าซื้อหุ้นสามัญใน บมจ. โพสต์ พับลิชชิง จำนวนร้อยละ 23.6 และ   |
|           |     บมจ. มติชน ร้อยละ 20                                   |
|           |     ของทุนที่จดทะเบียนและเรียกชำระแล้วของแต่ละบริษัท              |
+-----------+----------------------------------------------------------+
| ตุลาคม     | -   นำภาพยนตร์เรื่อง “เพื่อนสนิท” ออกสู่สายตาประชาชน             |
|           |     และประสบความสำเร็จอย่างสูง โดยทำรายได้รวม 56 ล้านบาท      |
|           |     ซึ่งเป็นรายได้สูงสุดของภาพยนตร์ไทยแนวโรแมนติก-คอมเมดี้         |
|           |     ในช่วงสองปีที่ผ่านมา                                      |
|           |                                                          |
|           | -   คณะกรรมการบริษัท มีมติอนุมัติให้ลดทุนจดทะเบียนของบริษัท จาก 500  |
|           |     ล้านบาท เหลือ 490 ล้านบาท เพื่อตัดจำหน่ายหุ้นทุนซื้อคืน จำนวน 10  |
|           |     ล้านหุ้น                                                |
+-----------+----------------------------------------------------------+

+-----------+----------------------------------------------------------+
| ปี 2549    |                                                          |
+-----------+----------------------------------------------------------+
| มกราคม    |   ขยายธุรกิจสื่อวิทยุประเภทสถานีข่าว โดยบมจ.จีเอ็มเอ็ม มีเดีย         |
|           |   เข้าลงทุนในบริษัท โอเพ่น เรดิโอ จำกัด ในสัดส่วนการถือหุ้นร้อยละ 81  |
|           |   ของทุนจดทะเบียนและเรียกชำระแล้ว และเริ่มออกอากาศผ่านคลื่น FM    |
|           |   94.5 Open Radio ตั้งแต่วันที่ 1 มกราคม 2549                  |
+-----------+----------------------------------------------------------+
| กุมภาพันธ์   | -   จัดตั้งบริษัท อิน พับลิชชิ่ง จำกัด                              |
|           |     ร่วมกับพันธมิตรที่มีศักยภาพทางธุรกิจหลายแขนง ด้วยทุนจดทะเบียน 50  |
|           |     ล้านบาทเพื่อรองรับการขยายตัวของการดำเนินงานนิตยสาร อิน       |
|           |     แม็กกาซีน โดยมีบมจ.จีเอ็มเอ็ม มีเดียถือหุ้นร้อยละ 70             |
|           |     ของทุนจดทะเบียนและเรียกชำระแล้ว                          |
|           |                                                          |
|           | -   เข้าลงทุนในสัดส่วนร้อยละ 51 ในบริษัท จีเอ็มเอ็ม ฟิตเนส จำกัด     |
|           |     ซึ่งมีทุนจดทะเบียน 40 ล้านบาท                              |
|           |     เพื่อขยายธุรกิจประเภทสถานออกกำลังกาย                      |
|           |                                                          |
|           | -   เข้าลงทุนในสัดส่วนร้อยละ 50 ในบริษัท ลักษ์มิวสิค 999 จำกัด       |
|           |     ซึ่งทีทุนจดทะเบียน 20 ล้านบาท เพื่อขยายธุรกิจเพลง              |
+-----------+----------------------------------------------------------+
| มีนาคม     | -   นำภาพยนตร์เรื่อง “ เด็กหอ ” ออกสู่สายตาประชาชน             |
|           |     และประสบความสำเร็จอย่างสูง โดยทำรายได้รวม 50 ล้านบาท      |
|           |     และต่อมาได้รับรางวัล “พระสุรัสวดี” ทั้งหมด 3 รางวัล ได้แก่       |
|           |     รางวัลบทภาพยนตร์ยอดเยี่ยม รางวัลนักแสดงนำชายยอดเยี่ยม และ    |
|           |     รางวัลนักแสดงนำหญิงยอดเยี่ยม                              |
|           |                                                          |
|           | -   บมจ. จีเอ็มเอ็ม มีเดีย ได้ร่วมกับ บมจ. อาร์ เอ็น ที เทเลวิชั่น     |
|           |     ผลิตรายการบัซ เอฟเอ็ม (BUZZ FM)                         |
|           |     ซึ่งออกอากาศทั้งบนรถประจำทาง และ ทางFM 88 ตั้งแต่วันที่ 1      |
|           |     มีนาคม 2549                                           |
+-----------+----------------------------------------------------------+
| เมษายน    | บมจ. จีเอ็มเอ็ม มีเดีย มีการเปลี่ยนแปลงวงเงินกู้ จำนวน 878 ล้านบาท   |
|           | จากวงเงินกู้ระยะสั้น เป็นวงเงินกู้ระรยะยาว กับธนาคารไทยพาณิชย์ จำกัด  |
|           | (มหาชน) เพื่อรองรับการขยายธุรกิจในอนาคต                       |
+-----------+----------------------------------------------------------+
| พฤษภาคม   | บมจ. จีเอ็มเอ็ม มีเดีย ยกเลิกรูปแบบคลื่นบัซ เอฟเอ็ม (BUZZ FM)       |
|           | ตั้งแต่วันที่ 1 พฤษภาคม 2549                                   |
|           | เนื่องจากกลุ่มคู่ค้าไม่สามาร                                     |
|           | ถติดตั้งอุปกรณ์เครื่องรับสัญญาณบนรถประจำทางให้เป็นไปตามแผนงานที่วางไว้ |
|           | และยังไม่สามารถแก้ปัญหาคลื่นแทรกซ้อนรวมถึงปัญหาเทคนิคต่างๆได้        |
+-----------+----------------------------------------------------------+
| มิถุนายน    | -   บมจ. จีเอ็มเอ็ม มีเดีย ได้คืนสัมปทานสถานีวิทยุ FM 88.0          |
|           |     ของกรมประชาสัมพันธ์ เมื่อวันที่ 1 มิถุนายน 2549                |
+-----------+----------------------------------------------------------+
| กรกฎาคม   | -   บมจ. จีเอ็มเอ็ม มีเดีย ได้ยกเลิกการออกอากาศรายการข่าว        |
|           |     “โอเพ่นเรดิโอ” ที่ออกอากาศทางคลื่น FM 94.0                 |
|           |     โดยได้เปลี่ยนเป็นรูปแบบรายการคลื่นบันเทิง “อีเอฟเอ็ม”           |
|           |     ที่เคยออกอากาศทางคลื่น FM 93.5 ในวันที่ 1 กรกฎาคม 2549      |
|           |                                                          |
|           | -   บมจ. จีเอ็มเอ็ม มีเดีย ได้คืนสัมปทานสถานีวิทยุ FM 93.5          |
|           |     ของกรมประชาสัมพันธ์ เมื่อวันที่ 1 กรกฎาคม 2549               |
|           |                                                          |
|           | -   นำภาพยนตร์เรื่อง “ แก๊งชะนี กับอีแอบ ” ออกสู่สายตาประชาชน     |
|           |     และประสบความสำเร็จอย่างสูง โดยทำรายได้รวม 51 ล้านบาท      |
+-----------+----------------------------------------------------------+
| สิงหาคม    | -   นำภาพยนตร์เรื่อง “ โกยเถอะโยม” ออกสู่สายตาประชาชน         |
|           |     และประสบความสำเร็จอย่างสูง โดยทำรายได้รวม 62 ล้านบาท      |
| สิงหาคม    |                                                          |
|           | -   นำภาพยนตร์เรื่อง “ เพราะอากาศเปลี่ยนแปลงบ่อย ”             |
|           |     ออกสู่สายตาประชาชน และประสบความสำเร็จอย่างสูง             |
|           |     โดยทำรายได้รวม 64 ล้านบาท และได้รับรางวัล “พระสุรัสวดี”      |
|           |     ทั้งหมด 3 รางวัล ได้แก่ รางวัลภาพยนตร์ยอดเยี่ยม               |
|           |     รางวัลกำกับภาพยนต์ยอดเยี่ยม และ รางวัลลำดับภาพยอดเยี่ยม       |
|           |                                                          |
|           | -   บริษัทได้จดทะเบียนเพี่มทุน ในบริษัท คลีน คาราโอเกะ จำกัด        |
|           |     จากเดิมที่บริษัทถือหุ้นร้อยละ 80 ของทุนจดทะเบียนและเรียกชำระแล้ว  |
|           |     20 ล้านบาท เป็นบริษัทถือหุ้นร้อยละ 71                        |
|           |     ของทุนจดทะเบียนและเรียกชำระแล้ว 200 ล้านบาท               |
|           |     เพื่อขยายธุรกิจการให้บริการและบริหารจัดการเรื่องลิขสิทธิ์เพลง      |
|           |     การแบ่งจ่ายค่าลิขสิทธิ์เพลง และการจัดเก็บเงินจากตู้คาราโอเกะ     |
|           |     ในวันที่ 4 สิงหาคม 2549                                  |
|           |                                                          |
|           | -   บริษัทได้รับโอนหน่วยปฏิบัติงาน และบุคลากรของบริษัท มอร์ มิวสิค     |
|           |     จำกัด เข้าเป็นหน่วยงานในแกรมมี่                            |
|           |     โดยบริษัทเป็นผู้รับอนุญาตในการใช้ลิขสิทธิ์งานดนตรีกรรม            |
|           |     และเป็นผู้รับโอนลิขสิทธิ์ในสื่อต้นแบบงานสิ่งบันทึกเสียง              |
|           |     และสื่อต้นแบบงานโสตทัศนวัสดุจาก บริษัท มอร์ มิวสิค จำกัด         |
|           |     โดยมีการจ่ายค่าตอบแทนในการใช้ลิขสิทธิ์ และรับโอนลิขสิทธิ์         |
|           |                                                          |
|           | -   บริษัท จีเอ็มเอ็ม ดิจิตอล โดเมน จำกัด ได้เข้าซื้อหุ้นสามัญของบริษัท   |
|           |     สยามอินฟินิท จำกัด จากผู้ร่วมทุนกลุ่ม Non-Grammy และบริษัท       |
|           |     จีเอ็มเอ็ม โฮลดิ้ง จำกัด ทั้งนี้ทำให้บริษัท จีเอ็มเอ็ม ดิจิตอล โดเมน   |
|           |     จำกัด ถือหุ้นร้อยละ 52 ในบริษัท สยามอินฟินิท จำกัด              |
|           |     และได้มีการเปลี่ยนชื่อบริษัท สยามอินฟินิท จำกัด (Siam Infinite   |
|           |     Co., Ltd.) เป็น “ บริษัท ดิจิตอล อาร์มส์ จำกัด” (Digital     |
|           |     Arms Co.,Ltd.)                                       |
|           |                                                          |
|           | -   บริษัท จีเอ็มเอ็ม ดิจิตอล โดเมน จำกัด                        |
|           |     เริ่มให้บริการดาวน์โหลดเพลงแบบเต็มเพลง ผ่านทาง              |
|           |     www.ikeyclub.com                                     |
+-----------+----------------------------------------------------------+
| ตุลาคม     | -   นำภาพยนตร์เรื่อง “ หมากเตะรีเทิร์นส ” ออกสู่สายตาประชาชน     |
+-----------+----------------------------------------------------------+
| ธันวาคม    | -   นำภาพยนตร์เรื่อง “ เก๋า..เก๋า ” ออกสู่สายตาประชาชน          |
+-----------+----------------------------------------------------------+

  2.2 ภาพรวมการประกอบธุรกิจของบริษัทและบริษัทในเครือ

  กลุ่มบริษัทดำเนินธุรกิจภายใต้ปรัชญาการทำงานอย่างสร้างสรรค์
  มีคุณภาพและพัฒนาเทคโนโลยีอย่างต่อเนื่อง
  ส่งผลให้สามารถส่งมอบความสุขให้แก่ทุกกลุ่มผู้บริโภคตั้งแต่อดีตจนถึงปัจจุบัน
  ซึ่งกลุ่มบริษัทมีนโยบายแบ่งการดำเนินงานตามประเภทและลักษณะของธุรกิจ
  โดยปัจจุบันได้แบ่งธุรกิจออกเป็น 7 กลุ่มธุรกิจหลัก คือ

1.  ธุรกิจเพลง
    เริ่มตั้งแต่การสร้างสรรค์ผลงานเพลงที่มีคุณภาพเพื่อให้ได้เป็นมาสเตอร์เทปที่สมบูรณ์แบบพร้อมที่จะนำไปผลิตเป็นซอฟแวร์บันเทิงต่างๆ
    ในรูปของ เทป ซีดี และวีซีดี เป็นต้น เพื่อจัดจำหน่ายผ่านร้าน Modern Trade และ
    Traditional Trade (ร้านค้าส่ง และร้านค้าปลีก) ที่กระจายอยู่ทั่วประเทศ
    รวมทั้งธุรกิจสนับสนุนธุรกิจเพลงอื่น ซึ่งประกอบด้วย
    การจัดเก็บค่าลิขสิทธิ์จากผู้ประกอบการที่นำผลงานเพลงของกลุ่มบริษัทไปใช้ในทางการค้า
    และการจัดเก็บค่าลิขสิทธิ์และการบริหารตู้คาราโอเกะ

2.  ธุรกิจสร้างสรรค์และรับจัดกิจกรรมและคอนเสิร์ต
    ดำเนินธุรกิจสร้างสรรค์รับจ้างจัดกิจกรรมและงานแสดงต่างๆ เช่นคอนเสิร์ต และละครเวที

3.  ธุรกิจบริหารศิลปิน ดำเนินธุรกิจคัดสรร พัฒนาศิลปินใหม่
    รวมถึงการดูแลและจัดหางานให้ศิลปินในสังกัด ทั้งในรูปแบบของ Music และ Non-Music

4.  ธุรกิจภาพยนตร์ เป็นการผลิตภาพยนตร์สร้างฉายตามโรงภาพยนต์ (Featured Films)
    ภาพยนตร์โฆษณา และงาน production support
    สำหรับภาพยนตร์ต่างประเทศทุกประเภทที่เข้ามาถ่ายทำในประเทศไทยหรือประเทศเพื่อนบ้าน

5.  ธุรกิจ E-Business
    เป็นการดำเนินธุรกิจเกี่ยวกับการใช้เทคโนโลยีเพื่อความบันเทิงทั้งในรูปแบบ online และ
    offline เช่น เว็บไซต์ gmember (www.gmember.com) เพื่อเป็นการขยายช่องทางธุรกิจ
    และขยายฐานลูกค้าที่มีอยู่ให้ได้มากยิ่งขึ้น
    ทั้งนี้เพื่อให้สามารถตอบสนองการฟังเพลงของผู้บริโภคในยุคดิจิตอลที่หลากหลายมากขึ้น
    บริษัทได้ทำการสร้างสรรค์ และพัฒนาผลิตภัณฑ์ในรูปแบบ Digital Contents เช่น
    การดาวน์โหลด เสียงเพลงเรียกเข้าโทรศัพท์มือถือ (Ringtones) และภาพ (Logo)
    โดยมีกลุ่มลูกค้าเป้าหมายคือ กลุ่มผู้ใช้โทรศัพท์มือถือ และในปี 2549
    บริษัทได้เริ่มเปิดให้บริการดาวน์โหลดเพลงแบบถูกกฎหมายผ่านทาง เว็ปไซด์
    www.ikeyclub.com และ wap.ikeyclub.com เพื่อนำมาใช้ฟังทางโทรศัพท์มือถือ
    หรือเครื่องเล่นเอ็มพี 3

6.  ธุรกิจสื่อ ประกอบไปด้วย สื่อวิทยุ เป็นการผลิต และจัดรายการวิทยุในระบบเอฟเอ็ม โดย ณ
    สิ้นปี 2549 กลุ่มบริษัทมีสถานีวิทยุเพลง 4 สถานี สื่อโทรทัศน์
    เป็นการเช่าช่วงเวลาจากทางสถานีโทรทัศน์ ช่อง 3 5 7 9 และไอทีวี
    เพื่อผลิตรายการโทรทัศน์ประเภทต่างๆ รวมถึงการรับจ้างผลิต ซึ่ง ณ สิ้นปี 2549
    กลุ่มบริษัทมีการผลิตรายการทั้งสิ้น 28 รายการ โดยมีเวลาออกอากาศ 39 ชั่วโมง 45
    นาทีต่อสัปดาห์ สำหรับสื่อสิ่งพิมพ์ เป็นการผลิตและจัดจำหน่ายนิตยสารแฟชั่น อิมเมจ
    นิตยสารผู้หญิง มาดาม ฟิกาโร และ เฮอร์เวิลด์ นิตยสารผู้ชาย แมกซิม และนิตยสารบันเทิง
    “In Magazine” และพ๊อคเก็ตบุ๊คที่ได้รับความนิยมต่างๆ
    นอกจากนี้ยังมีธุรกิจสร้างสรรค์และบริหารกิจกรรมทางการตลาดแบบครบวงจร

7.  ธุรกิจอื่นๆ ซึ่งรวมถึงธุรกิจการให้เช่าอุปกรณ์การถ่ายทำ การตัดต่อหรือสร้างภาพพิเศษ
    และธุรกิจการศึกษา เช่นโรงเรียนสอนดนตรีมีฟ้า

  โดยกลุ่มบริษัทมีโครงสร้างการดำเนินธุรกิจและโครงสร้างการถือครองหุ้นและรายละเอียดการประกอบธุรกิจของแต่ละกลุ่มดังนี้

โครงสร้างการดำเนินธุรกิจ

หมายเหตุ

1. บจก. เมเกอร์เฮด เปลี่ยนชื่อเป็น บจก. จี ไอ พี เมเนจเม้นท์

2. บจก.สยาม อินฟินิท เปลี่ยนชื่อเป็น บจก. ดิจิตอล อาร์มส์

โครงสร้างการถือครองหุ้นของบริษัท ณ วันที่ 31 ธันวาคม 2549

หมายเหตุ

* หยุดดำเนินการชั่วคราว

ข้อมูลของผู้ถือหุ้นรายอื่นประกอบด้วย

1.  บจก.ลักษ์ มิวสิค 999 คือ นายเกียรติศักดิ์ อุดมนาค ถือหุ้น 30% และนายชัชวาล ปุกหุต
    ถือหุ้น 20%

2.  บจก.คลีนคาราโอเกะ คือ นายทวีชัย ตรีธารทิพย์ ถือหุ้น 24% และนายธัญญะ ดาวเรือง
    ถือหุ้น 5%

3.  บจก. ดิจิตอล อาร์มส์ จำกัด คือ บจก. จีเอ็มเอ็ม ดิจิตอล โดเมน ถือหุ้น 52% และ

บจก. จีเอ็มเอ็ม โฮลดิ้ง ถือหุ้น 48%

4.  บจก.จีเอ็มเอ็ม ไท หับ คือ กลุ่มพูลวรลักษณ์ ถือหุ้น 27% บจก.หับโห้หิ้น บางกอก ถือหุ้น 14%

และรายอื่นๆถือหุ้น 8%

5.  บจก.จีเอ็มเอ็ม ฟิตเนสคลับ คือ กลุ่มจิตประพันธ์ ถือหุ้น 41.5% และนางสาวแค๊ทธียา ไรท์
    ถือหุ้น 7.5%

6.  บจก.โกลบอล มิวสิค แอนด์ มีเดีย (ประเทศจีน) คือ นายแกรี่ วู ถือหุ้น 50%

7.  บจก.ดีทอล์ค คือ บจก. อินเตอร์เนชั่นแนล มีเดีย โฮลดิ้ง พีทีอี ถือหุ้น 35% และ

บจก. แมส มอนิเตอร์ ถือหุ้น 16%

8.  บจก.ซีเนริโอ คือ คุณถกลเกียรติ วีรวรรณ ถือหุ้น 55% และรายอื่นๆถือหุ้น 20%

9.  บจก.อิมเมจ พับลิชชิ่ง คือ คุณคำรณ ปราโมช ณ อยุธยา ถือหุ้น 30%

10. บจก.จีเอ็มเอ็ม อินเตอร์ พับลิชชิ่ง คือ คุณลายคราม เลิศวิทยาประสิทธิ์ ถือหุ้น 23%

คุณพัชรา ประชานุกูล ถือหุ้น 5% และคุณพิมพ์ฤทัย ชูแสงศรี ถือหุ้น 2%

11. บจก.จีเอ็มเอ็ม ไทมส์ คือ TP Ventures Private Ltd. ถือหุ้น 30%

12. บจก.อิน พับลิชชิ่ง คือ บจก.โอสถสภา ถือหุ้น 30%

13. บมจ.อินเด็กซ์ อีเว้นท์ เอเจนซี่ คือ กลุ่มกาญจนะโภคิน ถือหุ้น 50%

14. บจก. แอสเพน อินเด็กซ์ อีเว้นท์ ได้มีการจดทะเบียนจัดตั้งในประเทศสหรัฐอาหรับ เอมิเรต

และถือหุ้น 50% โดยนายฮาเชม อัล มาร์ ซอคกี

15. บจก. มีเดีย วิชั่น (1994) คือ นายธนรัช หงสกุล ถือหุ้น 49%

16. บจก. เอนคอร์ คือ บจก. เอ.วี.ซิสเท็มส์ ถือหุ้น 33% บจก. ไลท์ซอร์ส ถือหุ้น 20%

และรายอื่นๆ ถือหุ้น 50%

17. บจก. จี คอมมิวนิเคชั่น คือ นางสาวมนญา ทองดีเลิศ ถือหุ้น 50%

18. บจก. อีเว้นท์ เอเชีย คือ บจก. เปรียว ถือหุ้น 40% และ บจก. คอนเควสท์ ถือหุ้น 20%

รายละเอียดการประกอบธุรกิจของแต่ละกลุ่มธุรกิจมีดังนี้

  1. ธุรกิจเพลง

กลุ่มบริษัทดำเนินธุรกิจเพลงอย่างครบวงจร โดยตลอดระยะเวลาที่ผ่านมากลุ่มบริษัท
ได้ผลิตผลงานเพลงที่มีคุณภาพและได้รับความนิยมสูง
ด้วยแนวเพลงที่หลากหลายครอบคลุมทุกกลุ่มลูกค้าทุกเพศทุกวัยและมีผลงานออกสู่ตลาดอย่างต่อเนื่อง
และเป็นผู้นำวงการเพลงไทยในปัจจุบัน

บริษัท จีเอ็มเอ็ม แกรมมี่ จำกัด (มหาชน) และบริษัทในเครือ ดำเนินงานสร้างสรรค์ผลงานเพลง
โดยเริ่มตั้งแต่การแต่งเนื้อร้องและทำนอง
ผ่านการเรียบเรียงเสียงประสานจนเป็นผลงานที่สมบูรณ์มีคุณภาพ
พร้อมที่จะนำไปผลิตเป็นมาสเตอร์เทปที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงที่ถนัด
ซึ่งมีความหลากหลายเพื่อครอบคลุมรสนิยมของลูกค้าแต่ละกลุ่ม
นอกเหนือจากการสร้างสรรค์เพลงแล้ว บริษัทยังทำจัดจำหน่ายสินค้าบันเทิง
ผ่านร้านค้าส่งและร้านค้าปลีกทั่วไป รวมทั้งผ่านร้าน Imagine ซึ่งเป็นร้านค้าปลีกของบริษัทเอง
นอกจากนี้บริษัทยังมีบริษัทในเครือและหน่วยงานต่างๆ
ที่สนับสนุนธุรกิจเพลงเพื่อให้ครบวงจรมากยิ่งขึ้น ได้แก่

-   บริษัท เอ็มจีเอ จำกัด ซึ่งมีทุนชำระแล้ว 120 ล้านบาท เป็นผู้ผลิตสินค้าเพลงของบริษัท
    โดยนำลิขสิทธิ์ภายใต้การผลิต
    และสร้างสรรค์ผลงานของกลุ่มบริษัทในรูปของมาสเตอร์เทปไปเป็นเทป ซีดี วีซีดี
    และผลิตภัณฑ์ในรูปแบบต่างๆ

-   บริษัท จีเอ็มเอ็ม มิวสิค พับลิชชิ่ง อินเตอร์เนชั่นแนล จำกัด ซึ่งมีทุนชำระแล้ว 5 ล้านบาท
    ดำเนินงานบริหารและจัดเก็บค่าลิขสิทธิ์จากผู้ประกอบการคาราโอเกะ ภัตตาคาร ร้านค้า
    สื่อวิทยุ หรือสื่ออื่นๆ ที่นำผลงานเพลงไปใช้ในทางการค้า
    โดยบริษัทจัดเก็บค่าลิขสิทธิ์ผลงานเพลงของกลุ่มบริษัทและเจ้าของลิขสิทธิ์เพลงอื่นๆที่เป็นบุคคลภายนอกด้วย

-   บริษัท คลีน คาราโอเกะ จำกัด ซึ่งมีทุนชำระแล้ว 200 ล้านบาท ประกอบธุรกิจบริการ
    และบริหารจัดการเรื่องลิขสิทธิ์เพลง การแบ่งจ่ายค่าลิขสิทธิ์เพลง
    และการจัดเก็บเงินจากตู้คาราโอเกะ

-   บริษัท โกลบอลมิวสิค แอนด์ มีเดีย (ประเทศไทย) จำกัด ซึ่งมีทุนชำระแล้ว 30 ล้านบาท
    เป็นผู้ผลิตมาสเตอร์เทปเพลงที่ได้รับลิขสิทธิ์จากค่ายเพลงสากลชั้นนำในต่างประเทศ
    เพื่อจำหน่ายในประเทศไทย

-   บริษัท จีเอ็มเอ็ม 8866 จำกัด ซึ่งมีทุนชำระแล้ว 100 ล้านเหรียญไต้หวัน
    ดำเนินธุรกิจสร้างสรรค์และผลิตผลงานเพลงในประเทศไต้หวัน
    รวมทั้งรับจ้างผลิตงานมิวสิควีดีโอให้ลูกค้า ปัจจุบันอยู่ระหว่างการลดขนาดของธุรกิจ

-   บริษัท ลักษ์มิวสิค 999 จำกัด ซึ่งมีทุนชำระแล้ว 15 ล้านบาท ทำธุรกิจผลิต
    และสร้างสรรค์สินค้าเพลง

  2. ธุรกิจรับจัดกิจกรรมและคอนเสิร์ต

ดำเนินธุรกิจรับจ้างจัดกิจกรรมและงานแสดงต่างๆ ตั้งแต่งานคอนเสิร์ต ละครเวที
และงานแสดงอื่นๆ โดยดำเนินงานครอบคลุมถึงการสร้างสรรค์งานแสดงหรือเฉพาะการรับจ้างผลิต
การดำเนินธุรกิจรับจัดกิจกรรมและคอนเสิร์ตนี้ทำให้กลุ่มบริษัทสามารถใช้ทรัพยากรที่มีอยู่
เช่นผลงานเพลง นักร้อง นักแสดง และศิลปินอื่นๆให้เกิดประโยชน์เพิ่มขึ้น
โดยมีหน่วยงานและบริษัทที่รับผิดชอบดังนี้

-   หน่วยธุรกิจ จีเอ็มเอ็ม ไลฟ์

-   บริษัท เอ็กซ์ทรอกาไนเซอร์ จำกัด ซึ่งมีทุนชำระแล้ว 1 ล้านบาท

  3. ธุรกิจบริหารศิลปิน

ดำเนินงานโดย หน่วยงาน อราทิสท์ และบริษัท อราทิสท์ แมเนจเม้นท์ จำกัด ซึ่งมีทุนชำระแล้ว 20
ล้านบาท ประกอบธุรกิจคัดสรร พัฒนาศิลปินใหม่ รวมถึงการดูแลและจัดหางานให้ศิลปินในสังกัด
โดยมีบริการคลอบคลุมทั้งประเภท Music Services ซึ่งเป็นการใช้ศิลปินในงานเกี่ยวกับดนตรี
เช่น ร้องเพลง เล่นดนตรี แสดงออเคสตร้า ร้องคอรัส และบริการประเภท Non-music
Service เป็นการใช้ศิลปินไปแสดงความสามารถด้านอื่น เช่น เดินแบบ นักแสดง MC พิธีกรงาน
Celebrities หรือแข่งกีฬา (โบว์ลิ่ง ฟุตบอล และกอล์ฟ)

4. ธุรกิจ E-Business

ดำเนินการภายใต้บริษัท จีเอ็มเอ็ม ดิจิตอล โดเมน จำกัด ซึ่งมีทุนชำระแล้ว 50 ล้านบาท
ประกอบธุรกิจเกี่ยวกับการใช้เทคโนโลยีเพื่อความบันเทิง โดยดำเนินธุรกิจหลักเป็นผู้ให้บริการ
Digital Content ที่มีระบบในการเก็บรวบรวม Content
จำนวนมากเพื่อกระจายไปตามช่องทางต่าง ๆ เช่น โทรศัพท์พื้นฐาน โทรศัพท์เคลื่อนที่
หรืออินเตอร์เน็ต นอกจากนี้ยังเป็นผู้ให้บริการเว็ปไซต์ www.gmember.com ซึ่งเป็น
Entertainment Portal อันดับ 1 ของประเทศไทยอีกด้วย

การให้บริการ Digital Contents ของบริษัทมีหลายรูปแบบ เช่น เสียงเพลงระหว่างรอสาย
(Caller Ring) การดาวน์โหลดเสียงเพลงเรียกเข้าในโทรศัพท์มือถือ (Ring Tones)
การให้บริการผ่านระบบ Audiotex 1900 ซึ่งมีทั้งการให้บริการดาวน์โหลดเพลง
และบริการพยากรณ์ดวงชะตา นอกจากนี้ยังมีการให้ บริการcontent
อื่นๆผ่านทางอินเตอร์เน็ตและยังเป็นผู้ให้บริการ Digital Content สำหรับธุรกิจ IPTV
Satellite Radio Satellite TV และ Broadband อีกด้วย
นอกจากนั้นบริษัทยังมีระบบและโครงสร้างพื้นฐานที่มีคุณภาพสูงเพื่อสนับสนุนการพัฒนาบริการรูปแบบใหม่ๆ
เพื่อรองรับความก้าวหน้าของเทคโนโลยีในอนาคต

ปัจจุบัน บริษัทได้มีการเพิ่มช่องทางในการบริโภคเพลงจาการดาวน์โหลดแบบเต็มเพลงเพลง (Full
Song Download ) การดาวน์โหลดทั้งอัลบั้ม (Full Album Download)
ผ่านทางwww.ikeyclub.com
นอกจากนี้กลุ่มบริษัทมีโครงการที่จะพัฒนาบริการใหม่ๆโดยใช้ประโยชน์อย่างเต็มที่จากcontent
ทางด้านบันเทิงของกลุ่มบริษัทที่มีอยู่อย่างมากมาย รวมถึงศึกษาการให้บริการต่างๆผ่าน internet
และผ่าน kiosk ตามจุดต่างๆ โดยมีจุดมุ่งหมายให้ผู้บริโภคสามารถใช้บริการได้อย่างสะดวก
รวดเร็ว และคุ้มราคา

  5. ธุรกิจภาพยนตร์

การประกอบธุรกิจภาพยนตร์และภาพยนตร์โฆษณาของกลุ่มบริษัท มีบริษัทในเครือและหน่วยธุรกิจ
เป็นผู้รับผิดชอบดำเนินการ ดังนี้

-   บริษัท จีเอ็มเอ็ม ไท หับ จำกัด ซึ่งมีทุนชำระแล้ว 225 ล้านบาท ดำเนินธุรกิจผลิตภาพยนตร์
    (Featured Films) และจัดจำหน่ายทั้งในและต่างประเทศ โดยมีบริษัทในเครือ 2 บริษัท
    คือ บริษัท ทูว์ ทู ฟิล์ม จำกัด และบริษัท ฟิโนมินา โมชั่น พิคเจอร์ส จำกัด
    เป็นบริษัทเพื่อร่วมลงทุนในการผลิตภาพยนตร์ต่างๆกับพันธมิตรผู้ผลิตภาพยนตร์รายอื่นๆ
    โดยที่ในปี 2549 ได้มีการผลิตภาพยนตร์ออกสู่สายตาประชาชน 6 เรื่อง ได้แก่ “เด็กหอ”
    “แก๊งชะนีกับอีแอบ” “โกยเถอะโยม” “เพราะอากาศเปลี่ยนแปลงบ่อย” “หมากเตะรีเทิร์นส์”
    และ “เก๋า..เก๋า” รวมทั้งได้จัดจำหน่ายภาพยนตร์เรื่อง เด็กหอ ในต่างประเทศ

-   บริษัท ที่ฟ้า จำกัด ซึ่งมีทุนชำระแล้ว 10 ล้านบาท ดำเนินธุรกิจผลิตภาพยนตร์คุณภาพ
    ทั้งในประเทศและต่างประเทศ และนำเสนอโครงการจัดสร้างภาพยนตร์เพื่อเสนอหาผู้ร่วมทุน
    โดยในปี 2549
    บริษัทอยู่ในระหว่างการดำเนินโครงการเพื่อเป็นส่วนร่วมในการผลิตภาพยนตร์แนวสยองขวัญ
    เรื่อง “ Ghost Game” และ “ The Coffin”

-   บริษัท อัพเพอร์ คัท จำกัด ซึ่งมีทุนชำระแล้ว 20 ล้านบาท
    ดำเนินธุรกิจให้บริการรับจ้างผลิตภาพยนตร์โฆษณาทั้งในประเทศและต่างประเทศ

-   หน่วยธุรกิจ Sixth Element ซึ่งอยู่ภายใต้การดำเนินงานของบริษัท จีเอ็มเอ็ม แกรมมี่
    จำกัด (มหาชน) รับผิดชอบงาน production support สำหรับภาพยนตร์
    ภาพยนตร์ต่างประเทศ ภาพยนตร์โฆษณา
    และสารคดีที่เข้ามาถ่ายทำในประเทศไทยและประเทศเพื่อนบ้าน

-   บริษัท หับโห้หิ้น ฟิลม์ จำกัด ซึ่งมีทุนชำระแล้ว 5 ล้านบาท ดำเนินธุรกิจผลิตภาพยนตร์
    (Featured Films) ปัจจุบันหยุดดำเนินการชั่วคราว

  6. ธุรกิจสื่อ

ปัจจุบันธุรกิจสื่อของกลุ่มบริษัทดำเนินการโดย บริษัท จีเอ็มเอ็ม มีเดีย จำกัด (มหาชน)
ที่เป็นบริษัทในเครือ ซึ่งได้เข้าจดทะเบียนในตลาดหลักทรัพย์แห่งประเทศไทยในเดือนพฤศจิกายน
2545 การประกอบธุรกิจด้านสื่อของกลุ่มบริษัทสามารถแบ่งออกได้เป็น 4 ธุรกิจตามประเภทของสื่อ
ดังนี้

6.1 ธุรกิจวิทยุ

การประกอบธุรกิจด้านวิทยุ มีบริษัทฯและบริษัทย่อยเป็นผู้ดำเนินการและรับผิดชอบดังนี้

-   บริษัท จีเอ็มเอ็ม มีเดีย จำกัด (มหาชน) มีทุนจดทะเบียน 208 ล้านบาท และเรียกชำระแล้ว
    200,255,500 บาท เป็นผู้เข้าร่วมประมูลเวลาและดำเนินการผลิตรายการวิทยุ คลื่น F.M.
    89.0 Banana F.M, คลื่น F.M. 91.5 HOT WAVE, คลื่น F.M. 94 EFM Hot และคลื่น
    F.M. 106.5 Green Wave

-   บริษัท โอเพ่น เรดิโอ จำกัด มีทุนจดทะเบียน100 ล้านบาท และเรียกชำระแล้ว 50 ล้านบาท
    จัดตั้งขึ้นโดยความร่วมมือระหว่าง GMM MEDIA และกลุ่มผู้ถือหุ้นที่มีประสบการณ์ด้านข่าว
    ในเดือนมกราคม 2549 เพื่อเป็นผู้เข้าร่วมประมูลเวลาและดำเนินการผลิตรายการวิทยุ คลื่น
    F.M. 94.0 Open Radio สถานีข่าว ต่อมาในเดือนพฤษภาคม
    2549ได้ยกเลิกการผลิตรายการข่าว และเปลี่ยนมาเป็นรายการเพลงภายใต้ชื่อ 94.0 EFM

-   บริษัท เรดิโอ คอนเซ็ป จำกัด มีทุนจดทะเบียนที่เรียกและชำระแล้ว 20 ล้านบาท
    เป็นผู้ดำเนินการบริหารการตลาด หาช่องทางการจำหน่ายและผลิตรายการวิทยุ
    ปัจจุบันได้หยุดดำเนินการชั่วคราว

-   บริษัท เอ-ไทม์ มีเดีย จำกัด มีทุนจดทะเบียนที่เรียกและชำระแล้ว 1 ล้านบาท
    เป็นผู้ดำเนินการเข้าร่วมประมูลเวลาและให้เช่าช่วงสถานีวิทยุ

    6.2 ธุรกิจโทรทัศน์

    การประกอบธุรกิจด้านโทรทัศน์
    มีบริษัทย่อยและบริษัทร่วมดำเนินการบริหารการตลาดและผลิตรายการโทรทัศน์ประเภทต่างๆ
    เพื่อออกอากาศทางสถานีโทรทัศน์แบบพื้นฐาน หรือ ฟรีทีวีได้แก่ช่อง 3, 5, 7, 9 และ ITV
    ซึ่งแต่ละรายการจะมีรูปแบบที่แตกต่างกันออกไป
    ตามความถนัดของแต่ละทีมงานฝ่ายผลิตกลุ่มธุรกิจโทรทัศน์
    โดยผู้ดำเนินการและรับผิดชอบประกอบด้วยบริษัทต่างๆ ดังนี้

-   บริษัท แกรมมี่ เทเลวิชั่น จำกัด มีทุนจดทะเบียนและเรียกชำระแล้ว 20 ล้านบาท
    ดำเนินการบริหารการ ตลาดหาช่องทางการจัดจำหน่ายและดำเนินการผลิตรายการเพลง
    เกมส์โชว์ ละครและสาระบันเทิง

-   บริษัท เอ็กแซ็กท์ จำกัด มีทุนจดทะเบียนและเรียกชำระแล้ว 60 ล้านบาท
    ดำเนินการผลิตรายการประเภทละคร เกมส์โชว์ วาไรตี้ รับจ้างผลิตละคร
    และรายการประกวดร้องเพลง

-   บริษัท ทีน ทอล์ก จำกัด มีทุนจดทะเบียน 20 ล้านบาท และเรียกชำระแล้ว 5 ล้านบาท
    ดำเนินการผลิตรายการประเภทวาไรตี้วัยรุ่น และรับจ้างผลิตรายการ

-   บริษัท ดีทอล์ค จำกัด มีทุนจดทะเบียนและเรียกชำระแล้ว 1 ล้านบาท
    ดำเนินการผลิตรายการประเภทวาไรตี้ สาระบันเทิง

-   บริษัท ซีเนริโอ จำกัด (บริษัทร่วม ซึ่งบริษัทฯ ถือหุ้นร้อยละ 25) มีทุนจดทะเบียน 140
    ล้านบาท และเรียกชำระแล้ว 70 ล้านบาท ดำเนินการผลิตรายการประเภทละคร เกมส์โชว์
    วาไรตี้ รับจ้างผลิตละคร และผลิตละครเวที

-   บริษัท แมส มอนิเตอร์ จำกัด มีทุนจดทะเบียน 20 ล้านบาท และเรียกชำระแล้ว 15 ล้านบาท
    ปัจจุบันได้หยุดการดำเนินงานชั่วคราวและอยู่ระหว่างการศึกษาถึงแผนงานใหม่
    เพื่อการดำเนินงานในอนาคต

    6.3 ธุรกิจสิ่งพิมพ์

    การประกอบธุรกิจด้านสิ่งพิมพ์ มีบริษัทย่อยเป็นผู้ดำเนินการและรับผิดชอบดังนี้

-   บริษัท อิมเมจ พับลิชชิ่ง จำกัด มีทุนจดทะเบียนและเรียกชำระแล้ว 10 ล้านบาท
    เป็นผู้รับผิดชอบดูแลการผลิตและจัดจำหน่ายนิตยสารแฟชั่นรายเดือน ภายใต้ชื่อ “Image”
    ซึ่งได้รับความนิยมในกลุ่มวัยรุ่นและวัยทำงาน

-   บริษัท จีเอ็มเอ็ม อินเตอร์ พับลิชชิ่ง จำกัด มีทุนจดทะเบียนและเรียกชำระแล้ว 10 ล้านบาท
    เป็นผู้รับผิดชอบดูแลการผลิตและจัดจำหน่ายนิตยสารแฟชั่นผู้หญิงรายเดือน ภายใต้ชื่อ “Madame
    Figaro” โดยมีกลุ่มเป้าหมาย คือผู้หญิงทำงานวัย 25 - 35 ปี ที่มีการศึกษา
    มีรสนิยมในเรื่องแฟชั่นและความงาม

-   บริษัท จีเอ็มเอ็ม ไทมส์ จำกัด มีทุนจดทะเบียนและเรียกชำระแล้ว 31 ล้านบาท
    เป็นผู้รับผิดชอบดูแลการผลิตและจัดจำหน่ายนิตยสารแฟชั่นผู้หญิงรายเดือน ภายใต้ชื่อ “Her
    World” ซึ่งได้วางแผงหนังสือฉบับแรกในเดือนมีนาคม 2547 โดยมีกลุ่มเป้าหมายคือ ผู้หญิงวัย
    18-28 ปี ตั้งแต่นักศึกษาจนถึงวัยทำงานในทุกสาขาอาชีพ
    และผลิตและจัดจำหน่ายนิตยสารผู้ชายรายเดือน ภายใต้ชื่อ “Maxim”
    ซึ่งได้วางแผงหนังสือฉบับแรกในเดือนมกราคม 2548 โดยมีกลุ่มเป้าหมายคือผู้ชายทันสมัย วัย
    18-40 ปี

-   บริษัท บลิส พับลิชชิ่ง จำกัด มีทุนจดทะเบียนและเรียกชำระแล้ว 42.50 ล้านบาท
    ดำเนินธุรกิจผลิตและจำหน่ายหนังสือเล่ม (Pocket Book) โดยมีกลุ่มเป้าหมายคือผู้หญิงวัย
    18-35 ปี

-   บริษัท อิน พับลิชชิ่ง จำกัด มีทุนจดทะเบียนและเรียกชำระแล้ว 50 ล้านบาท
    ภายใต้การดำเนินงานในรูปแบบบริษัทกับผู้ร่วมทุน
    มีการผลิตและจำหน่ายนิตยสารบันเทิงรายปักษ์ ภายใต้ชื่อ “In Magazine”
    โดยมีกลุ่มเป้าหมายคือผู้หญิงวัย 18-29 ปี

-   บริษัท 6353 จำกัด มีทุนจดทะเบียนและเรียกชำระแล้ว 4 ล้านบาท ถือหุ้นร้อยละ 100
    โดยบริษัท บลิส พับลิชชิ่ง จำกัด
    เพื่อเป็นตัวแทนในการร่วมทุนกับบุคคลภายนอกในรูปแบบของกิจการร่วมค้า โดยที่ในขณะนี้
    บริษัท 6353 จำกัด ยังไม่ได้เริ่มดำเนินการ

    6.4 ธุรกิจสร้างสรรค์และบริหารงานกิจกรรม

    การประกอบธุรกิจด้านธุรกิจสร้างสรรค์และบริหารงานกิจกรรมมีบริษัทย่อยเป็นผู้ดำเนินการและรับผิดชอบดังนี้

-   บริษัท อินเด็กซ์ อีเว้นท์ เอเจนซี่ จำกัด (มหาชน) มีทุนจดทะเบียน 220
    ล้านบาทและเรียกชำระแล้ว 172 ล้านบาท
    มีการดำเนินธุรกิจให้บริการรับจัดและบริหารกิจกรรมทางการตลาดแบบครบวงจร
    เพื่อให้สามารถตอบสนองความต้องการของลูกค้าได้ในทุกความต้องการ

  กลุ่มบริษัทย่อยที่ถือหุ้นโดย บริษัท อินเด็กซ์ อีเว้นท์ เอเจนซี่ จำกัด (มหาชน) ประกอบด้วย

-   บริษัท วิชั่น 20 สตูดิโอ จำกัด มีทุนจดทะเบียนและเรียกชำระแล้ว 12 ล้านบาท
    มีการดำเนินธุรกิจให้เช่าห้องและอุปกรณ์ในการผลิตสื่อโฆษณา

-   บริษัท อีเว้นท์ โซลูชั่นส์ จำกัด มีทุนจดทะเบียนและเรียกชำระแล้ว 17 ล้านบาท
    มีการดำเนินธุรกิจให้บริการติดตั้งอุปกรณ์เครื่องเล่นในงานบันเทิง

-   บริษัท แอสเพน อินเด็กซ์ อีเว้นท์ มีทุนจดทะเบียนและเรียกชำระแล้ว 0.8
    ล้านดีแรมห์มมีการดำเนินธุรกิจให้บริการรับจัดและบริหารกิจกรรมทางการตลาดแบบครบวงจร
    ในประเทศสหรัฐอาหรับ เอมิเรต

-   บริษัท เทรเบียง จำกัด มีทุนจดทะเบียนและเรียกชำระแล้ว 29 ล้านบาท
    มีการดำเนินธุรกิจให้บริการรับตกแต่งสถานที่ให้บริการอุปกรณ์ในงานสังสรรค์และงานพิธีกรรมต่างๆ

-   บริษัท มีเดีย วิชั่น (1994) จำกัด มีทุนจดทะเบียนและเรียกชำระแล้ว 41 ล้านบาท
    มีการดำเนินธุรกิจให้บริการติดตั้งอุปกรณ์เกี่ยวกับระบบเสียงในงานบันเทิง

-   บริษัท จี คอมมิวนิเคชั่นส์ จำกัด มีทุนจดทะเบียน 5 ล้านบาท และเรียกชำระแล้ว 1.25
    ล้านบาท มีการดำเนินธุรกิจให้บริการประชาสัมพันธ์ให้กับสินค้า บริษัท หรือ กิจการทุกประเภท
    รวมทั้งรับจัดงานนิทรรศการ งานสัมมนา และงานเปิดตัวสินค้าทุกชนิด

  7. ธุรกิจอื่นๆ

การประกอบธุรกิจอื่นๆของบริษัท มีบริษัทในเครือดำเนินการดังนี้

-   บริษัท จีเอ็มเอ็ม สตูดิโอ จำกัด ซึ่งมีทุนชำระแล้ว 50 ล้านบาท
    ดำเนินธุรกิจให้เช่าอุปกรณ์การถ่ายทำ การตัดต่อหรือสร้างภาพพิเศษ

-   บริษัท มีฟ้า จำกัด ซึ่งมีทุนชำระแล้ว 45 ล้านบาท
    ดำเนินธุรกิจโรงเรียนสอนดนตรีตั้งแต่ทฤษฎีขั้นพื้นฐานไปจนถึงขั้นสูง โดยมีหลักสูตรต่างๆ
    ที่ครอบคลุมทั้งดนตรีไทยและสากล ที่ได้รับการรับรองจากกระทรวงศึกษาธิการ
    นอกจากนี้ในปัจจุบันยังได้มีการอนุญาตให้ใช้สิทธิสำหรับผู้ที่สนใจประกอบธุรกิจโรงเรียนสอนดนตรีมีฟ้า

-   บริษัท จีเอ็มเอ็ม ฟิตเนสคลับ จำกัด ซึ่งมีทุนชำระแล้ว 30 ล้านบาท
    ดำเนินธุรกิจในด้านสถานออกกำลังกาย

  โครงสร้างรายได้ของกลุ่มบริษัท

[]

[]

4.  เป้าหมายการดำเนินธุรกิจ

    กลุ่มบริษัทมีจุดมุ่งหมายในการดำเนินงานเพื่อเป็นผู้นำในการสร้างสรรค์และผลิตผลงานทางด้านบันเทิงทุกรูปแบบ
    ควบคู่ไปกับทุกพัฒนาการของสื่อและเทคโนโลยี

    โดยในปี 2549 กลุ่มบริษัทได้มุ่งสู่เป้าหมายที่วางไว้
    โดยเน้นการรักษาคุณภาพและความหลากหลายของผลงาน
    เพื่อให้ธุรกิจสามารถเติบโตได้อย่างต่อเนื่อง นอกจากนี้ยังได้รุกเข้าไปในธุรกิจดิจิทัล
    และธุรกิจสื่อเพื่อรองรับกับความก้าวหน้าของสื่อและเทคโนโลยีรูปแบบใหม่ๆ
    ภายใต้ภารกิจในการดำเนินธุรกิจของบริษัทดังต่อไปนี้

    สร้างสรรค์ ผลงานคุณภาพให้เกิดขึ้นอย่างต่อเนื่อง

    เสริมสร้าง ให้เป็นองค์กรแห่งการเรียนรู้

    ส่งเสริม บุคลากรให้รักและเชี่ยวชาญในงานที่ทำและมีคุณภาพชีวิตที่ดียิ่งขึ้น

    สนับสนุน กิจกรรมอันเป็นประโยชน์และรับผิดชอบต่อสังคม

    ในปี 2550 กลุ่มบริษัทได้วางกลยุทธ์ที่สำคัญไว้ 3 ด้าน คือ การเน้นลูกค้าเป็นศูนย์กลาง
    (Customer Centric) โดยการผลิตผลงานที่มีคุณภาพ และตรงกับความต้องการของลูกค้า
    และเน้นการเข้าถึงลูกค้าให้ตรงกลุ่มเป้าหมายเป็นสำคัญ
    โดยผ่านการใช้สื่อที่ถูกต้องและแม่นยำมากขึ้น
    และเน้นการขยายธุรกิจดิจิตอลในรูปแบบที่ง่ายต่อการใช้มากขึ้น
    นอกจากนี้ยังเน้นการสร้างให้ผู้บริโภคเริ่มคุ้นเคยกับการไปชมโชว์
    และคอนเสิร์ตให้เป็นส่วนหนึ่งของไลฟ์ สไตล์
    และเน้นการเก็บค่าลิขสิทธิ์การใช้เพลงของบริษัทในเชิงการค้า (Public Performance
    Right ) ในต่างประเทศเพิ่มขึ้นโดยสายงานจีเอ็มเอ็ม อินเตอร์เนชั่นแนล
    เป็นผู้ดูแลทั้งนี้เพื่อเพิ่มความคล่องตัวในการบริหารจัดการ

    กลยุทธ์ในด้านที่ 2 คือ การเน้นการทำงานร่วมกับพันธ์มิตรทางธุรกิจให้มากขึ้นในรูปแบบของ
    การใช้เพลงและศิลปินของบริษัทเป็นเครื่องมือช่วยในการโปรโมทสินค้าของลูกค้า
    หรือพันธมิตรทางธุรกิจ (Music Marketing) โดยเน้นการทำงานแบบวางแผนร่วมกัน

    กลยุทธ์ในด้านที่ 3 คือ การบริหารความเสี่ยง
    ควบคู่ไปกับการควบคุมต้นทุนการผลิตให้เกิดประสิทธิภาพสูงสุด
    เพื่อรักษาการเติบโตอย่างมีเสถียรภาพของอัตรากำไรของบริษัท
    โดยเน้นในการใช้ต้นทุนในการผลิต และการใช้สื่อต่างๆ ในการโปรโมทอัลบั้มเพลง
    และตัวศิลปิน ให้มีประสิทธิภาพและคุ้มค่ามากที่สุด